Publication: Magyar Közlöny
Issue: MK-2001-21 (Year: 2001, Number: 21)
Era: 1990-2004
Section: 12/1997. (IV. 10.) IM—PM együttes rendelet és a 4/2000.
Paragraph Index: 191

(2) Veszélyes állat tartása esetén, amennyiben e rendelet melléklete minimális elhelyezési feltételt nem állapít meg, a veszélyes állatokról és tartásuk engedélyezésének részletes szabályairól szóló 8/1999. (VIII. 13.) KöM—FVM— NKÖM—BM együttes rendelet (a továbbiakban: R.) mellékleteiben meghatározott elhelyezési és egyéb feltételeket kell biztosítani. Amennyiben a veszélyes állatnak minősített egyed egyben védett is, a védett fajokra vonatkozó jogszabályok alapján kell eljárni a tartás engedélyezése esetén, de az R.-ben meghatározott, a veszélyes állatokra előírt biztonsági feltételek alkalmazásával.

Source: https://magyarkozlony.hu/hivatalos-lapok/26d052a1e029e9a132102402c41ded6061c4ffb5/dokumentumok/8584af439b2e8019321b44a64669f868ea077c1d/letoltes